钦定古今图书集成/明伦汇编/闺媛典/第268卷 > 皇清一 > 毕嘉谟妻任氏
## 钦定古今图书集成/明伦汇编/闺媛典/第268卷 > 皇清一 > 毕嘉谟妻任氏

按《霸州志》：“任氏，益津庠生毕嘉谟妻也。年十八归毕生，言笑不苟，姻党重之。毕生好读书过勤，感寒疾，遂不起。任氏痛绝几死，念垂白在堂，幼子在抱，强起自勉，勤纺绩以供甘旨。及子长，生孙颇颖悟。氏为课读，未辨色而兴一切酒食游戏，侪辈征逐，不使往也。惟文社有会或师友过从，则簠簋立办，燃膏继晷无倦。” 以故二孙皆应隽选，三辅士咸称“两毕” ，任氏之力也。